Маниери при четене на Корана
Когато се чете Корана, четецът трябва да се държи по подобаващ начин. Маниерите при четене на Корана се делят на два вида: вътрешни (на сърцето) и външни.
Маниери на сърцето
1. Разбиране произхода на думите – четецът трябва да е наясно, че Коранът е словото на Аллах.
2. Знаене и разбиране, че думите в Корана не са обикновени човешки думи – по този начин четецът размишлява  за атрибутите на Аллах.
3. Присъствие на сърцето по време на четене – така четецът се абстрахира от всички останали мисли по време на четене на Корана.
4. Размишляване върху значението на знаменията – наградата за четене на Корана е по-малка от наградата за четене и разбиране на Корана.
5. Разбиране на значението – това означава реагиране на сърцето в съответствие със значението на знаменията.
6. Индивидуализация – четецът трябва да е наясно, че посланието на Корана е предназначено лично за него самия.
Външни маниери
1. Чистота на тялото, дрехите и мястото.
2. Използване на сауак (специален корен на дърво за почистване на зъбите).
3. Четецът да е обърнат към Кибла.
4. Търсене на закрила от Шейтана и четене на „бисмиллях”.
5. Спиране на четенето при прозяване
6. Избягване на прекъсване на четенето с цел разговор с други хора.
7. Спиране при достигане на знамение с предупреждение, искайки защита от Аллах и спиране при достигане на знамение относно милост, искайки милост от Всемилостивия.
8. Смиреност и плакане по време на четене.
